‘আজ কোর্টে হারালাম, এপ্রিলে ভোটে হারাব’, বারাসতে বিস্ফোরক অভিষেক

বারাসত: ‘আজ কোর্টে হারালাম, এপ্রিলে ভোটে হারাব, তৈরি থাকো।’ সুপ্রিম কোর্টের এসআইআর নির্দেশের পরেই বারাসতের জনসভা থেকে হুঙ্কার তৃণমূলের সর্বভারতীয় সাধারণ সম্পাদক অভিষেক বন্দ্যোপাধ্যায় (Abhishek Banerjee)। পশ্চিমবঙ্গে এসআইআর নিয়ে সুপ্রিম কোর্টে (Supreme Court) বিরাট ধাক্কা খেল নির্বাচন কমিশন (Election Commission)। তৃণমূলের এসআইআর মামলায় ইতিমধ্যেই বড় রায় দিয়ে দিয়েছে শীর্ষ আদালত। এই আদালতের রায়ের পর বিধানসভা ভোটের আগে নতুন করে অক্সিজেন পেল ঘাসফুল শিবির।অভিষেকের ঘোষণা, ‘আজ কোর্টে হারালাম, এপ্রিলে ভোটে হারাব, তৈরি থাকো। দু’গালে কষিয়ে থাপ্পর মেরেছে সর্বোচ্চ আদালত।

লজিক্যাল ডিসক্রেপেন্সির (Logical Fiscrepancy Issue) অজুহাতে বাংলার বৈধ ভোটারের নাম কাটার চেষ্টা করছে এই অভিযোগ করেছিলেন মুখ্যমন্ত্রী মমতা বন্দ্যোপাধ্যায় এবং অভিষেক বন্দ্যোপাধ্যায় (Abhishek Banerjee)। এ ব্যাপারে মামলা গড়িয়েছিল সুপ্রিম কোর্টেও (Supreme Court Order)। ওই মামলায় সোমবার নির্বাচন কমিশনের উদ্দেশে সুপ্রিম কোর্ট স্পষ্ট জানিয়ে দিয়েছে, লজিক্যাল ডিসক্রেপেন্সির লিস্ট প্রকাশ করতে হবে। আর আদালতের সেই রায় সামনে আসতেই বারাসতের কাছারি ময়দানের সভা থেকে বিজেপি এবং কমিশনের (Election Commission, BJP) বিরুদ্ধে গর্জে উঠলেন অভিষেক। অভিষেকের কথায়, “তৃণমূলের দাবিকে মান্যতা দিয়ে সুপ্রিম কোর্ট বলেছে, লজিক্যাল ডিসক্রেপেন্সির লিস্ট প্রকাশ করতে হবে। দু’গালে কষিয়ে থাপ্পর মেরেছে সর্বোচ্চ আদালত।”

আরও পড়ুন: পশ্চিমবঙ্গে SIR নিয়ে সুপ্রিম কোর্টে বিরাট ধাক্কা নির্বাচন কমিশনের

এরপরই সরাসরি প্রধানমন্ত্রীকে নিশানা করে ডায়মন্ড হারবারের তৃণমূল সাংসদ বলেন, “কার ক্ষমতা বেশি মোদিজি? ১০ কোটি মানুষের নাকি আপনাদের গায়ের জোরের? আজকে কোর্টে হারালাম, এপ্রিলে ভোটে হারাব- তৈরি থাকো। “বাংলার মাটি দুর্জয় ঘাঁটি। এটা উত্তর প্রদেশ, বিহার, মধ্যপ্রদেশ, গুজরাট নয়। এই মাটি স্বাধীনতা আন্দোলন নবজাগরণের পথ দেখিয়েছিল। বাংলার মানুষ বশ্যতা স্বীকার করতে জানে না, মেরুদন্ড বিক্রি করতে জানে না! ভোট বাক্সেই মানুষ এর জবাব দেবে। অভিষেক বলেন, “ছাব্বিশের ভোটে তৃণমূল আড়াইশোর বেশি আসনে জিতবে, আর বিজেপিকে ৫০ এর নীচে নামাবই নামাব। যাঁরা আমাদের টাইট করতে চেয়েছিল, বাংলার মানুষই তাঁদের টাইট করে দেবে এবারের ভোটে।

অভিষেক বলেন, “বিজেপির এসআইআরের খেলা শেষ। এক কোটি মানুষকে যাঁরা ভোটার তালিকা থেকে বাদ দেব বলেছিল, এই জয় মা মাটি মানুষের, এই জয় বাংলার। আমাদের মৌলিক অধিকার ভোটাধিকার যাঁরা কেড়ে নিতে চেয়েছে তাঁদের দুই গালে কষিয়ে থাপ্পড় মেরেছে দেশের সর্বোচ্চ আদালত। এই রায় যে তৃণমূলের আত্মবিশ্বাস কয়েকগুন বাড়িয়ে দিল তা বলার অপেক্ষা রাখেনা। আত্মবিশ্বাসের সঙ্গে অভিষেকের ঘোষণা, ‘আজ কোর্টে হারালাম, এপ্রিলে ভোটে হারাব, তৈরি থাকো।’